CELEX: 22004D0183
Language: lt
Date: 1103155200000
Title: 2004 m. gruodžio 16 d. EEE jungtinio komiteto sprendimas Nr. 183/2004, iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis

26.5.2005   
            
            
               LT
            
            
               Europos Sąjungos oficialusis leidinys
            
            
               L 133/48
            
         
      EEE JUNGTINIO KOMITETO SPRENDIMAS
   
   Nr. 183/2004
   2004 m. gruodžio 16 d.
   iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, patikslintais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. rugpjūčio 6 d. EEE jungtinio komiteto sprendimu Nr. 115/2004 (1).
            
         
               (2)
            
            
               Tikslinga išplėsti Susitarimo Susitariančiųjų Šalių bendradarbiavimą, įtraukiant 2004 m. balandžio 21 d. Europos Parlamento ir Tarybos sprendimą Nr. 790/2004/EB dėl Bendrijos veiklos programos, skatinant įstaigų veiklą jaunimo ugdymo srityje Europos mastu (2).
            
         
               (3)
            
            
               Todėl Susitarimo 31 protokolas turėtų būti iš dalies pakeistas taip, kad šis išplėstas bendradarbiavimas prasidėtų nuo 2005 m. sausio 1 d.
            
         NUSPRENDĖ:
   1 straipsnis
   Susitarimo 31 protokolo 4 straipsnis iš dalies keičiamas taip:
   
               1)
            
            
               Ši dalis įterpiama po 2j dalies:
               
                           „2k.
                        
                        
                           Nuo 2005 m. sausio 1 d. ELPA valstybės pradeda dalyvauti šioje programoje:
                           
                                       —
                                    
                                    
                                       
                                          32004 D 0790: 2004 m. balandžio 21 d. Europos Parlamento ir Tarybos sprendimas Nr. 790/2004/EB dėl Bendrijos veiklos programos, skatinant įstaigų veiklą jaunimo ugdymo srityje Europos mastu (OL L 138, 2004 4 30, p. 24).“;
                                    
                                 
                     
         
               2)
            
            
               3 dalies tekstas pakeičiamas taip:
               „ELPA valstybės pagal Susitarimo 82 straipsnio 1 dalies a punktą finansiškai prisideda prie 1, 2, 2a, 2b, 2c, 2d, 2e, 2f, 2g, 2h, 2i, 2j ir 2k dalyse minimų programų ir veiksmų finansavimo.“.
            
         2 straipsnis
   Šis sprendimas įsigalioja kitą dieną po to, kai EEE jungtiniam komitetui buvo pateiktas paskutinis pranešimas pagal Susitarimo 103 straipsnio 1 dalį (3).
   Jis taikomas nuo 2005 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. gruodžio 16 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 64, 2005 3 10, p. 1.
   
      (2)  OL L 138, 2003 4 30, p 24.
   
      (3)  Konstituciniai reikalavimai nenurodyti.